open-index/open-wikipedia-markdown huggingface dataset:
Οδύσσεια Τουρδητανίας

Η **Οδύσσεια** είναι αινιγματική αρχαία ελληνική πόλη η οποία αναφέρεται από αρχαίους συγγραφείς, η θέση της οποίας δεν έχει προσδιοριστεί με ακρίβεια. Θεωρείται ότι βρίσκεται στην περιοχή της Ανδαλουσίας, στη σημερινή Ισπανία.

Η ύπαρξη της πόλεως αναφέρεται από τον Ποσειδώνιο και τον Αρτεμίδωρο τον Εφέσιο. Η μαρτυρία του τελευταίου αναφέρεται στο έργο του Στράβωνα. Σύμφωνα με αυτούς, η Οδύσσεια βρισκόταν στην αρχαία Τουρδητανία (σημερινή Ανδαλουσία), στα ορεινά της φοινικικής αποικίας Άβδηρα (σημ. Adra). Ο Αρτεμίδωρος εξηγεί την ύπαρξή της ετυμολογικά, ανατρέχοντας στις περιπλανήσεις του Οδυσσέα. Κατά τον Ασκληπιάδη τον Μυρλεανό, στην πόλη υπήρχε ναός της Αθηνάς με αφιερώματα από ναυτικούς.

Κατά μερικούς ερευνητές, τοποθετείται στη σημερινή κωμόπολη Ugíjar, στην επαρχία της Γρανάδας, κοντά στην Αλμερία. Μία δεύτερη άποψη την τοποθετεί κοντά στη σημερινή Λόχα (Loja), στην περιοχή της Γρανάδας, ενώ κατά άλλη άποψη βρισκόταν κοντά στη Σεβίλλη.

## Παραπομπές


## Πηγές
* Αρχαίοι Έλληνες γεωγράφοι Β΄ τόμος εκδ. Νέα θέσις.
* Π. Δρανδάκη, *Μεγάλη Ελληνική Εγκυκλοπαίδεια*, τ. ΙΗ΄, σελ. 713

Κατηγορία:Αρχαίες ελληνικές αποικίες στην Ιβηρική Χερσόνησο
Κατηγορία:Αρχαίες πόλεις της Ισπανίας
Πιετισμός

thumb|200px|Φίλιπ Γιάκομπ Σπένερ (1635-1705), γωνστός ως ο ''Πατερας του Πιετισμού''
Ο **Πιετισμός** ή **Ευσεβισμός** ήταν κίνημα μέσα στο Λουθηρανισμό, το οποίo δραστηριοποιήθηκε από τα τέλη του 17ου αιώνα μέχρι τα μέσα του 18ου αιώνα και αργότερα. Άσκησε μεγάλη επιρροή σε όλο τον Προτεσταντισμό και τον Αναβαπτισμό, εμπνέοντας τον Αγγλικανό ιερέα Τζον Γουέσλεϊ να ξεκινήσει το Μεθοδιστικό κίνημα, και τον Αλεξάντερ Μακ για να ξεκινήσει το κίνημα των Αδερφών. Το κίνημα του Πιετισμού συνδύαζε τον Λουθηρανισμό της εποχής του με την Μεταρρύθμιση, και ειδικά με τους Πουριτανούς, δίνοντας έμφαση στην ατομική ευσέβεια, και στη δυναμική Χριστιανική ζωή. Κύριο χαρακτηριστικό του είναι η επιμονή στο διαποτισμό της πρακτικής ζωής με θρησκευτικό πνεύμα και συναίσθημα. Ο Εμμάνουελ Καντ και ο Νοβάλις, και γενικά μεγάλος αριθμός από τα σημαντικότερα πνεύματα στη Γερμανία, ήταν ευσεβιστές.

## Παραπομπές


## Εξωτερικοί σύνδεσμοι
* 

Κατηγορία:Ιστορία του Προτεσταντισμού
Κατηγορία:Λουθηρανισμός
69 Εσπερία

Η **Εσπερία** () είναι ένας μεγάλος αστεροειδής της κύριας ζώνης αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,05. Ανακαλύφθηκε το 1861 από τον Ιταλό αστρονόμο Τζιοβάνι Σκιαπαρέλι, που παρατηρούσε από τo Μιλάνο. Καθώς Εσπερία ήταν όνομα των αρχαίων Ελλήνων για την ιταλική χερσόνησο (και τη δύση γενικότερα), το επέλεξε ο ίδιος ο Σκιαπαρέλι προς τιμή της πατρίδας του. Η Εσπερία υπήρξε ο μοναδικός αστεροειδής που ανεκάλυψε ο συγκεκριμένος αστρονόμος.

Η Εσπερία παρατηρήθηκε με την τεχνική του ραντάρ από το Ραδιοτηλεσκόπιο του Αρεσίμπο τον Φεβρουάριο του 2010. Οι παρατηρήσεις αυτές, συνδυασμένες με μοντέλα από την καμπύλη φωτός του αστεροειδούς, τείνουν σε μία εκτίμηση για μικρότερη μέση διάμετρο, 110 ± 15 χιλιόμετρα, από ό,τι το τριδιάστατο μοντέλο των 135×106×98 χλμ.

## Εξωτερικοί σύνδεσμοι
* Οπτικοποίηση τροχιάς της Εσπερίας και άλλες εφαρμογές

Εσπερια
Γεροντόσπηλιος

Το **Σπήλαιο Μελιδoνίoυ** γνωστό και ως **Γεροντόσπηλιος** βρίσκεται στο νομό Ρεθύμνου στην Κρήτη. Παρουσιάζει μάλιστα σημαντικό αρχαιολογικό και ιστορικό ενδιαφέρον.

Οι ανασκαφικές έρευνες στο σπήλαιο κατέδειξαν την συνεχή χρήση του χώρου ως τόπου εποχιακής κατοίκησης και λατρείας από την ύστερη νεολιθική περίοδο έως τα ρωμαϊκά χρόνια. Στην κλασική αρχαιότητα το σπήλαιο ήταν αφιερωμένο στο θεό Ερμή και στο χάλκινο γίγαντα Τάλω.

Το 1823 ο τουρκικός στρατός εισέβαλε στο χωριό για να παραχειμάσει. Οι κάτοικοι του χωριού κυρίως γυναικόπαιδα, ηλικιωμένοι και μερικοί ένοπλοι άνδρες, γύρω στις 370 άτομα, κατέφυγαν και oχυρώθηκαν στο σπήλαιο. Οι Τούρκοι μετά από πολλές απoτυxημένες προσπάθειες να καταλάβουν με έφοδο τον χώρο, αποφάσισαν να κλείσουν την είσοδο με κλαδιά και άλλες εύφλεκτες ύλες και τους έβαλαν φωτιά, με αποτέλεσμα οι έγκλειστοι να βρουν τραγικό θάνατο. Το γεγονός είναι γνωστό ως η Καταστροφή του Μελιδονίου.
## Παραπομπές

## Εξωτερικοί σύνδεσμοι
*ShowCaves.gr: Γεροντόσπηλιος 
Γεροντοσπηλιος
Κατηγορία:Περιφερειακή ενότητα Ρεθύμνης
Σπήλαιο Γλυφάδα Διρού

Το **Σπήλαιο Γλυφάδα** (ή **Βλυχάδα**) **Διρού** είναι επισκέψιμο σπήλαιο που βρίσκεται στα δυτικά παράλια της Λακωνικής Μάνης, στον Όρμο του Διρού, Δήμος Ανατολικής Μάνης.

Η ύπαρξή του ήταν γνωστή στους ντόπιους από το 1900 περίπου. Το 1949 οι ιδρυτές της Ελληνικής Σπηλαιολογικής Εταιρείας, Γιάννης και Άννα Πετροχείλου, άρχισαν να το εξερευνούν συστηματικά. Έως το 1960 είχαν εξερευνηθεί και χαρτογραφηθεί 1.600 μέτρα ενώ σήμερα το γνωστό μήκος του σπηλαίου ξεπερνά τα 15 χιλιόμετρα. Το 1970 έγινε η πρώτη υποβρύχια εξερεύνηση. Σε ένα σημείο του σπηλαίου το βάθος φτάνει περίπου τα 100 μέτρα.

Το σπήλαιο άρχισε να σχηματίζεται πριν από εκατοντάδες χιλιάδες χρόνια. Οι σταλακτίτες και οι σταλαγμίτες που σήμερα βρίσκονται κάτω από το νερό σχηματίστηκαν όταν η επιφάνεια της θάλασσας βρισκόταν πολύ χαμηλότερα από το σημερινό της επίπεδο. Το νερό μέσα είναι υφάλμυρο και έχει μεγάλη σκληρότητα. Η θερμοκρασία του είναι περίπου 14°C, ενώ του αέρα κυμαίνεται από 16 έως 19°C.

Η φυσική του είσοδος έχει διάμετρο μόλις μισού μέτρου και βρίσκεται πολύ κοντά στην επιφάνεια της θάλασσας. Σε παλαιότερες εποχές το σπηλαίο είχε και άλλες εισόδους οι οποίες σταδιακά έκλεισαν.

Μέσα στο σπήλαιο έχουν βρεθεί απολιθωμένα οστά πάνθηρα, ύαινας, λιονταριού, ελαφιού, κουναβιού και η μεγαλύτερη συγκέντρωση οστών ιπποπόταμων στην Ευρώπη. Κοντά στην φυσική του είσοδο έχουν βρεθεί κεραμικά που υποδηλώνουν την ανθρώπινη παρουσία.

220 μ. ανατολικά της Γλυφάδας βρίσκεται το Σπήλαιο "Αλεπότρυπα". Το σπήλαιο αυτό περιέχει πετρόγλυφα.

## Εικόνες

Αρχείο:Diros-cave-greece 16269357444 o.jpg|
Αρχείο:Diros-cave-greece 15501484883 o.jpg|
Αρχείο:Diros-cave-greece 15933841430 o.jpg|
Αρχείο:Diros-cave-greece 16890493012 o.jpg|
Αρχείο:Diros-cave-greece 15933682638 o.jpg|
Σπήλαιο Γλυφάδα Διρού 0066.jpg|Η Ωραία Πύλη
Σπήλαιο Γλυφάδα Διρού 0107.jpg|Τα κόκκινα διαμερίσματα
Σπήλαιο Γλυφάδα Διρού 0165.jpg|Ο μεγάλος ωκεανός


## Παραπομπές


Γλυφαδα
Κατηγορία:Μάνη
Σπήλαιο Αγίας Σοφίας

Το **Σπηλαίο Αγίας Σοφίας** βρίσκεται στον όρμο Κόκκαλα, στο Μυλοπόταμο Κυθήρων, λίγο ψηλότερα από την επιφάνεια της θάλασσας και είναι ήπια αξιοποιημένο.

Σύμφωνα με την παράδοση, το σώμα της Αγίας Σοφίας βρέθηκε μέσα στη σπηλιά και γι' αυτό το λόγο, το τέμπλο που βρίσκεται στην πρώτη αίθουσα είναι ζωγραφισμένο με πολύ σπάνιες αγιογραφίες του 13ου αιώνα. Βαθύτερα στο σπήλαιο βρίσκεται το εκκλησάκι της Αγ. Σοφίας.

Η πρώτη συστηματική έρευνα έγινε το 1930 από τον Ιωάννη Πετρόχειλο, ιδρυτή της Ελληνικής Ελληνικής Σπηλαιολογικής Εταιρείας. Το 1955 το σπήλαιο εξερευνήθηκε και χαρτογραφήθηκε από το ζεύγος Πετροχείλου και το 1970 η Αννα Πετροχείλου ολοκλήρωσε τη μελέτη αξιοποίησής του.

Το εσωτερικό του σπηλαίου είναι ευρύχωρο και γεμάτο με σταλακτιτικό διάκοσμο. Το σπήλαιο έχει έκταση 2.000 τετραγωνικά μέτρα, από τα οποία επισκέψιμα είναι 200 μέτρα. Το σπήλαιο είναι επισκέψιμο από την 1η Ιουλίου μέχρι τις 15 Σεπτεμβρίου κάθε χρόνου.

Στο σπήλαιο ζει το μικρό ισόποδο *Kithironiscus paragamiani*.

## Παραπομπές


## Εξωτερικοί σύνδεσμοι
*ShowCaves.gr: Σπηλαίο Αγίας Σοφίας 
*Kythera.gr: Σπήλαιο Μυλοποτάμου (Αγίας Σοφίας) 
*Δήμος Κυθήρων: Μυλοπόταμος

Αγιας Σοφιας
Κατηγορία:Κύθηρα
Σπήλαιο Αγίου Γάλακτος

Το **Σπήλαιο του Αγίου Γάλακτος** βρίσκεται στη Χίο. Είναι ένα από τα δύο επισκέψιμα σπήλαια του νησιού.

Ο θρύλος λέει ότι κάποιος Βασιλιάς του Βυζαντίου εξόρισε τη λεπρή κόρη στη Βόρειο-Δυτική Χίο. Η άρρωστη έφτασε σε μια σπηλιά όπου βρήκε καταφύγιο και μια μαυροφόρα η οποία ανέλαβε τη φροντίδα της. Μετά από τρία χρόνια ο Βασιλιάς μετάνιωσε για την πράξη του και έστειλε καράβι να τη φέρει πίσω όπως κι αν είναι. Οι απεσταλμένοι του Βασιλιά τη βρήκαν θεραπευμένη με φάρμακο το νερό που έσταζε από τη σπηλιά. Ο Βασιλιάς τότε διάλεξε μια τοποθεσία κοντά στο χωριό για να χτίσει την εκκλησιά που έταξε. Οι εργάτες όμως έβρισκαν κάθε πρωί τα εργαλεία τους έξω από τη σπηλιά. Έτσι η εκκλησία χτίστηκε έξω από αυτή γιατί θεωρήθηκε θέλημα Θεού και η περιοχή πήρε το συμβολικό όνομα "Άγιο Γάλας". Το ίδιο όνομα με τον καιρό πήρε και το χωριό που πριν ονομαζόταν "Άγιος Θαλελαίος".

Η Αγιογαλούσαινα χτίστηκε το 13ο-14ο αιώνα στην είσοδο του μεσαίου από τα 3 σπήλαια που είναι διανοιγμένα το ένα κάτω από το άλλο. 
Το σπήλαιο εξερευνήθηκε και χαρτογραφήθηκε από την Άννα Πετροχείλου μαζί με το ζεύγος Γκουρβέλου το 1969 κατόπιν προσκλήσεως της Περιηγητικής Λέσχης Χίου.

Μορφολογικά, είναι ένας επιμήκης διάδρομος συνολικού μήκους 220 μ. που σχηματίζει μαιάνδρους ενώ τοπικά διευρύνεται δημιουργώντας ευρύχωρες αίθουσες και δαιδαλώδη σύνολα θαλάμων. Η υγρασία και η σταγονορροή είναι έντονες αλλά η θερμοκρασία μεταβάλλεται. Τον Απρίλιο μετρήθηκε στους 12,5ο C το Μάιο στους 14,5ο C ενώ το Σεπτέμβριο στους 17,5ο C.

## Εξωτερικοί σύνδεσμοι
*ShowCaves.gr:Σπήλαιο Αγίου Γάλακτος 

Αγιου Γαλακτος
Κατηγορία:Χίος
Σπήλαιο Μιλάτου

thumb|250px|Το εσωτερικό του σπηλαίου
Το **Σπήλαιο της Μιλάτου** βρίσκεται στο χωριό Μίλατος του Νομό Λασιθίου στην Κρήτη.

Εδώ, το 1823, σφαγιάσθηκαν 2.000 γυναικόπαιδα από το στρατό του Χασάν Πασά, μετά από πολυήμερη πολιορκία. Σε ανάμνηση αυτής της θυσίας τοποθετήθηκε εγχάρακτη επιγραφή στην είσοδο του σπηλαίου και στο εσωτερικό του χτίστηκε εκκλησάκι και οστεοφυλάκιο.

Το Σπήλαιο της Μιλάτου είναι ανοικτό για τους επισκέπτες. Αποτελείται από πολλές μικρές αίθουσες σε διαφορετικά επίπεδα και είναι πολύ εύκολο να εξερευνηθεί. Για κάποιον που θα θελήσει να δει στις πιο σκοτεινές του γωνιές, ένας φακός είναι απαραίτητος.

## Εξωτερικοί σύνδεσμοι
*ShowCaves.gr: Σπήλαιο Μιλάτου

Μιλατου

Κατηγορία:Περιφερειακή ενότητα Λασιθίου
Τζον Γουέσλεϋ

Ο **Τζον Γουέσλεϋ** ή **Γουέσλι** (αγγλ. *John Wesley*, 28 Ιουνίου 1703 – 2 Μαρτίου 1791) ήταν Αγγλικανός κληρικός και Χριστιανός θεολόγος. Θεωρείται ιδρυτής του Μεθοδιστικού κινήματος, και είχε καταλυτικό ρόλο στο ότι τελικά η πλειοψηφία του κινήματος είχε αρμινιανιστική κατεύθυνση.

## Γενικά
Ο Γουέσλεϋ βοήθησε να οργανωθούν σε όλη την Αγγλία, τη Σκωτία, την Ουαλία και την Ιρλανδία, μικρές ομάδες Χριστιανών που ανέπτυσσαν την εντατικότητα, την προσωπική ευθύνη για μαθητεία και τη θρησκευτική κατάρτιση μεταξύ των μελών τους. Μεγάλη συμβολή του ήταν ότι προετοίμασε και απέστειλε περιοδεύοντες κήρυκες, οι οποίοι ταξίδευαν σε διάφορα μέρη ευαγγελίζοντας και φροντίζοντας τους πιστούς που βρίσκονταν σε αυτές τις μικρές ομάδες.

Υπό την καθοδήγηση του Γουέσλεϋ, οι Μεθοδιστές πρωτοστάτησαν σε διάφορα ζητήματα της εποχής που είχαν να κάνουν με την κοινωνική δικαιοσύνη, όπως στο θέμα της μεταρρύθμισης των φυλακών και το κίνημα για την κατάργηση της δουλείας.

Το μεγαλύτερο Θεολογικό επίτευγμα του Γουέσλεϋ ήταν η προώθηση της "Χριστιανικής Τελειοποίησης", ή της αγιότητας καρδιάς και ζωής. Διακήρυττε ότι οι Χριστιανοί θα μπορούσαν να έρθουν σε μια κατάσταση στην οποία η αγάπη του Θεού, θα κυριαρχεί στις καρδιές τους. Ενέμενε στη προσευχή, στη μελέτη της Αγίας Γραφής, στη μετάνοια, και στη συμμετοχή στη Θεία Κοινωνία, υποστηρίζοντας πως είναι μέσα χάριτος, με τα οποία ο Θεός αγιάζει και μεταμορφώνει τον πιστό.

Σε όλη του τη ζωή ο Γουέσλεϋ παρέμεινε στην Εκκλησία της Αγγλίας και επέμενε ότι η κίνηση του ήταν σαφώς εντός των ορίων της Αγγλικανικής παράδοσης.

## Παραπομπές


Κατηγορία:Προτεστάντες θεολόγοι
Κατηγορία:Θρησκευτικά πρόσωπα και προσωπικότητες
Κατηγορία:Μεθοδισμός
Κατηγορία:Μεθοδιστές
Σπήλαιο Δρογκαράτη

Το **Σπήλαιο της Δρογκαράτης** βρίσκεται σε απόσταση 3 χλμ από τη Σάμη, στην περιοχή των Χαλιωτάτων στην Κεφαλονιά.

Η είσοδός του είναι σε υψόμετρο 120 μέτρων και το βάθος του φθάνει τα 95 μέτρα, ενώ η θερμοκρασία του είναι 18ο κελσίου. 
Έχει εξερευνηθεί απο την Ελληνική Σπηλαιολογική Εταιρεία. 

Θεωρείται από τα καταλληλότερα σπήλαια στην Ελλάδα για σπηλαιοθεραπεία. Η αίθουσά του είναι πολύ μεγάλων διαστάσεων (65 x 45 και ύψος 20 μέτρα περίπου) και διαθέτει εξαίρετη ακουστική. Για το λόγο αυτόν, έχουν πραγματοποιηθεί εδώ σημαντικές συναυλίες, όπως της Μ. Φαραντούρη και της υψίφωνου Εφ. Καράγιαννη. 

Η φύση έχει δημιουργήσει ένα μοναδικό έργο γλυπτικής, από σταλαγμίτες και σταλακτίτες που δημιουργούνται εδώ και χιλιάδες χρόνια. 

Το σπήλαιο είναι σπάνιο γεωλογικό φαινόμενο και έχει αξιοποιηθεί τουριστικά. 

## Εξωτερικοί σύνδεσμοι
*Σπήλαιο Δρογκαράτης | KefaloniaVisit.com
*ShowCaves.gr: Σπήλαιο Δρογκαράτης 

*Δήμος Σάμης: Δρογκαράτη

Δρογκαρατη
Κατηγορία:Κεφαλονιά
Σπήλαιο Περάματος

Το **Σπήλαιο του Περάματος** βρίσκεται πλάι στη λίμνη Παμβώτιδα, τέσσερα χιλιόμετρα από την πόλη των Ιωαννίνων, στο Πέραμα. Ανακαλύφθηκε τυχαία το 1940, κατά τη διάρκεια του Β' Παγκοσμίου Πολέμου. Μετά το τέλος του πολέμου, φωτογραφήθηκε για πρώτη φορά από τον Κωνσταντίνο Κασβίκη, γυμναστή και ερασιτέχνη σπηλαιολόγο.

Έτσι έμαθαν για το σπήλαιο ο Ιωάννης και η Άννα Πετροχείλου (ιδρυτές της Ελληνικής Σπηλαιολογικής Εταιρείας) και άρχισαν τη συστηματική εξερεύνηση και χαρτογράφησή του, ώστε να γίνει το πρώτο τουριστικά διευθετημένο στην Ελλάδα.

Αποτελείται από πολλές διαδοχικές αίθουσες και διαδρόμους, με σταλακτίτες, σταλαγμίτες, κουρτίνες και εντυπωσιακές κολώνες σε συμπλέγματα. Το 1956 βρέθηκαν απολιθωμένα δόντια και οστά της αρκούδας των σπηλαίων. 

Καταλαμβάνει έκταση 14.800 τ.μ. και η επισκέψιμη διαδρομή είναι συνολικά 1.100 μέτρα.

## Παραπομπές


## Εξωτερικοί σύνδεσμοι
*ShowCaves.gr: Σπήλαιο του Περάματος 
*Σπήλαιο Περάματος

Περαματος
Κατηγορία:Περιφερειακή ενότητα Ιωαννίνων
Κατηγορία:Αρχαιολογικοί τόποι στα Ιωάννινα
Σπήλαιο Σφενδόνη Ζωνιανών

thumb|250px|Διαδρομή στο εσωτερικό του σπηλαίου
Το **Σπήλαιο Σφενδόνη (ή Σφεντόνη)** βρίσκεται στο χωριό Ζωνιανά του Νομού Ρεθύμνης και απέχει 43χιλ. από το Ηράκλειο και 52χιλ. από το Ρέθυμνο. 

Καταλαμβάνει έκταση περίπου 3.000 τ.μ. Στα 270 μέτρα της διαδρομής του υπάρχουν ογκώδεις κολώνες που δημιουργούν δαιδαλώδη διαμερίσματα. Αναρίθμητοι  σταλακτίτες και σταλαγμίτες, ποικιλόμορφοι και πολύχρωμοι, διακοσμούν τις αίθουσες του ενώ σε πολλά σημεία υπάρχουν λιθωματικές λεκάνες νερού και μαργαριτάρια σπηλαίων. 

Το ειδικό μονοπάτι περιήγησης επιτρέπει την ασφαλή επίσκεψη στο σπήλαιο ακόμα και σε άτομα με ειδικές ανάγκες. Το σπήλαιο είναι μέρος του Φυσικού Πάρκου Ψηλορείτη που με τη σειρά του ανήκει στο Ευρωπαϊκό δίκτυο Γεωπάρκων, ένα δίκτυο προστατευόμενων περιοχών με ιδιαίτερη γεωλογική κληρονομιά που τελεί υπό την αιγίδα της UNESCO. 

## Εξωτερικοί σύνδεσμοι

*ShowCaves.gr:  Σπήλαιο Σφενδόνη Ζωνιανών 

Σφενδονη Ζωνιανων
Κατηγορία:Περιφερειακή ενότητα Ρεθύμνης
Σπήλαιο των Ολύμπων

Το **Σπήλαιο των Ολύμπων** ή **σπήλαιο Συκιάς** βρίσκεται 8χλμ. νότια του μεσαιωνικού οικισμού Ολύμποι της Χίου. Το 1972 η τότε κοινότητα Ολύμπων ζήτησε από την Ελληνική Σπηλαιολογική Εταιρεία να το εξερευνήσει, πράγμα που έγινε το 1985. Από το 2003 είναι ανοιχτό για το κοινό.

Είναι διανοιγμένο σε πετρώματα ηλικίας 195-140 εκατομμυρίων ετών. Η χρονολόγηση διαφόρων δειγμάτων ανθρακικών υλικών του σπηλαίου, από το Εργαστήριο Πυρηνικής Φυσικής «Δημόκριτος» έδειξε ότι το αρχαιότερο από αυτά δημιουργήθηκε πριν από 230 χιλιάδες χρόνια. Πρόκειται για ένα εντυπωσιακό σπηλαιοβάραθρο που έχει μέγιστο βάθος 52m. Αποτελείται από μία μεγάλη, ευρύχωρη αίθουσα με εξαιρετικά πλούσιο και εντυπωσιακό διάκοσμο και ένα στενό, επιμήκη διάδρομο.

Από τη φυσική του είσοδο που βρίσκεται στην οροφή της μεγάλης αίθουσας μπαίνει ακτίνα φωτός και σε συνδυασμό με τα φυσικά χρώματα των σχηματισμών δημιουργεί εικόνες μαγικές που σπάνια απαντώνται σε σπήλαια.

Η θερμοκρασία (17οC) και η υγρασία (95%) στο εσωτερικό του παραμένουν σχεδόν σταθερές όλο το χρόνο ενώ η σταγονορροή μεταβάλλεται εποχιακά. 

## Εξωτερικοί σύνδεσμοι
*ShowCaves.gr: Σπήλαιο των Ολύμπων 

Ολυμπων
Κατηγορία:Χίος
Σπηλαιοπάρκο Αλμωπίας

Το **Σπηλαιοπάρκο Αλμωπίας** είναι το πρώτο και μοναδικό σπηλαιολογικό πάρκο στην Ελλάδα. Βρίσκεται στους πρόποδες του όρους Βόρας, κοντά στο χωριό Λουτράκι του Δήμου Αλμωπίας και εντός των ορίων των εγκαταστάσεων των Ιαματικών Λουτρών.

Περίπου 15 σπήλαια και έγκοιλα έχουν καταγραφεί και ερευνηθεί από το 1990 μέχρι σήμερα. Από αυτά τα σπήλαια, το *Βάραθρο* έχει αναδειχθεί τουριστικά και είναι επισκέψιμο, η *Αρκουδοσπηλιά* έχει παλαιοντολογικό ενδιαφέρον, το *Σπήλαιο των Ανταρτών* έχει αρχαιολογικό ενδιαφέρον, ενώ τα υπόλοιπα παρουσιάζουν ποικίλο, αλλά μικρότερο ενδιαφέρον.  

Το Σπηλαιοπάρκο Αλμωπίας αποτελεί μία ιδιαίτερη περιοχή με έντονο ενδιαφέρον όσον αφορά τη γεωλογία, την παλαιοντολογία και την αρχαιολογία. Τα απολιθώματα από τις ανασκαφές στεγάζονται στις παλαιοντολογικές εκθέσεις του Φυσιογραφικού και Λαογραφικού Μουσείου Αλμωπίας στα Λουτρά και στο δημοτικό Μουσείο Φυσικής Ιστορίας στην Αριδαία. 

Εκτός από τα σπήλαια στην περιοχή υπάρχουν ιαματικά λουτρά και το  φαράγγι του Βόρα με καταρράκτες.

## Εξωτερικοί σύνδεσμοι
*ShowCaves.gr: Σπηλαιοπάρκο Αλμωπίας 

Αλμωπιας
Κατηγορία:Περιφερειακή ενότητα Πέλλας
70 Πανοπαία

Η **Πανοπαία (Panopaea)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,11. Ανακαλύφθηκε το 1861 από τον Χέρμαν Γκόλντσμιντ, που παρατηρούσε από το Παρίσι, και πήρε το όνομα μιας Νύμφης της ελληνικής μυθολογίας. Η Πανοπαία ήταν ο 14ος και τελευταίος αστεροειδής που ανακαλύφθηκε από τον συγκεκριμένο αστρονόμο. Το όνομα προτάθηκε στον Γκόλντσμιντ από τον τότε πρόεδρο της Βασιλικής Αστρονομικής Εταιρείας, αιδεσιμότατο Ρόμπερτ Μέιν (1808-1878).

Η τροχιά της Πανοπαίας είναι παρόμοια με εκείνες των αστεροειδών της Οικογένειας της Ευνομίας. Ωστόσο, η Πανοπαία είναι ένας σκουρόχρωμος ανθρακούχος αστεροειδής, σε αντίθεση με τα τύπου **S** μέλη της οικογένειας αυτής. Η τροχιά της Πανοπαίας την θέτει σε ένα μέσο συντονισμό με τους γιγάντιους πλανήτες Δία και Κρόνο. Ο υπολογιζόμενος χρόνος Λιαπούνωφ για την Πανοπαία είναι 24 χιλιάδες γήινα έτη, με τη χαοτική τροχιά της να μεταβάλλεται απρόσμενα σε παρόμοιες χρονικές κλίμακες εξαιτίας των βαρυτικών διαταραχών των πλανητών.

Πανοπαια
Μεταλλευτικό Πάρκο Φωκίδας

Το **Μεταλλευτικό Πάρκο Φωκίδας - Vagonetto**, είναι ένας χώρος γνωριμίας με την ιστορία της εξόρυξης του βωξίτη. Παλαιότερα ήταν στοά εξόρυξης, 200 μέτρα κάτω από τη γη. Βρίσκεται στο 51ο χλμ. της Εθνικής οδού Λαμίας-Άμφισσας, νότια της Γραβιάς Φωκίδας, στις εγκαταστάσεις της EB-European Bauxites S.A. και λειτουργεί από το 2003.

Η επίσκεψη ξεκινά με μια βόλτα στον υπαίθριο χώρο του πάρκου, όπου εκτίθενται μηχανήματα που χρησιμoπoιούνταν κυρίως σε υπόγειες εξορύξεις και μετά στη Στοά 850, το υπόγειο τούνελ εξόρυξης βωξίτη.

Η προσέγγιση εδώ γίνεται με το βαγονέτο, το τρενάκι που χρησιμοποιούσαν κάποτε οι μεταλλωρύχοι για να μεταφερθούν μέσα στο ορυχείο. Η επίσκεψη  μεταφέρει τον επισκέπτη τριάντα χρόνια πριν, τότε που n στοά αντηχούσε τα παραγγέλματα των μεταλλωρύχων και τον θόρυβο των μηχανημάτων εξόρυξης. Η περιήγηση καταλήγει στον Εκθεσιακό Χώρο Μεταλλευτικής Ιστορίας και στην Πτέρυγα Ψηφιακής Τεχνολογίας, τα οποία στεγάζονται στα παλιά γραφεία των μεταλλείων. Στον εξωτερικό χώρο υπάρχει υπαίθρια έκθεση μηχανημάτων.

## Πηγές
*Επίσημη ιστοσελίδα του Μεταλλευτικού Πάρκου Φωκίδας
*http://www.huffingtonpost.gr/ Μου άρεσε το vagonetto μπαμπά!
*Η σημειολογία του vagonetto 

Κατηγορία:Γεωλογικά μουσεία στην Ελλάδα
Κατηγορία:Περιφερειακή ενότητα Φωκίδας
Φωκιδας
KiCad

Το **KiCad** είναι μία ολοκληρωμένη σουίτα εφαρμογών σχεδίασης ηλεκτρονικών κυκλωμάτων EDA (Electronic Design Automation) και διανέμεται δωρεάν κάτω από την άδεια λογισμικού GNU General Public License. Με το KiCad είναι εφικτή η σχεδίαση σχηματικών και τυπωμένων ηλεκτρονικών κυκλωμάτων.

Το πρόγραμμα αυτό αναπτύχθηκε από τον Jean-Pierre Charras ερευνητή του LIS (Laboratoire des Images et des Signaux) και διδάσκαλο στο IUT de Saint Martin d'Heres στη Γαλλία, στον τομέα των ηλεκτρικών.

## Εργαλεία
thumb|right|200px|Διαχειριστής έργων KiCad.
Τα εργαλεία που παρέχονται είναι τα εξής:
# Κέντρο διαχείρισης έργων KiCad.
# Ανάπτυξης σχηματικών ηλεκτρονικών κυκλωμάτων EESchema.
# Επιλογής συσκευασιών εξαρτημάτων CVpcb.
# Ανάπτυξης τυπωμένων κυκλωμάτων (PCB) με autoroute PCBnew.
# GerbView προβολή gerber.

Υπάρχει επίσης ένα εργαλείο (στο πρόγραμμα ανάπτυξης τυπωμένων κυκλωμάτων) τρισδιάστατης απεικόνισης του τυπωμένου κυκλώματος (3D View).

## Εξωτερικοί σύνδεσμοι
* Επίσημη σελίδα του KiCad
* Αποθετήριο του KiCad
* Σελίδα συγγραφέα του KiCad
* Επίσημο Wiki του KiCad

## Παραπομπές


Κατηγορία:Ελεύθερο λογισμικό
Κατηγορία:Γραφικά υπολογιστών
Ισότοπα του οσμίου

Το όσμιο (Os) έχει επτά φυσικά ισότοπα , πέντε από τα οποία είναι σταθερά : 187Os, 188Os, 189Os, 190Os και το πιο συχνό 192Os. Τα άλλα δύο, 184Os και 186Os, έχουν τόσο μεγάλο χρόνο ημιζωής, που πρακτικά θεωρούνται σταθερά. Το 187Os είναι θυγατρικό του 187Re (ημιζωή 4.56x1010 χρόνια) και μετριέται συνήθως από το λόγο 187Os/188Os. Αυτός ο λόγος, όπως και ο 187Re/187Os, χρησιμοποιείται για τη χρονολόγηση εξωγήινων αντικειμένων όπως οι μετεωρίτες. Έχει επίσης χρησιμοποιηθεί για τη μελέτη του παλαιοκλίματος δηλ. των καιρικών συνθηκών του παρελθόντος, αλλά και στον καθορισμό της ηλικίας του μανδύα της Γης. 
Η κυριότερη όμως χρήση του όσμιου (μαζί με το ιρίδιο) είναι η χρονολόγηση του χαλαζιακού στρώματος στο όριο Κ-Τ (Κρητιδικής και Τριτογενούς γεωλογικής περιόδου), το οποίο σηματοδοτεί την εξαφάνιση των δεινοσαύρων πριν 65 εκατομμύρια χρόνια.

## Σημειώσεις
* Οι τιμές που σημειώνονται με # δεν είναι απόλυτα τεκμηριωμένες από πειραματικά δεδομένα, αλλά προέρχονται, τουλάχιστον εν μέρει, από θεωρητικά μοντέλα. Αμφίβολες τιμές spin είναι κλεισμένες σε παρενθέσεις.
* Οι αβεβαιότητες δίνονται επίσης σε παρενθέσεις, αφορώντας στα τελευταία ψηφία. Οι τιμές της αβεβαιότητας αναφέρονται στην φυσική διαφοροποίηση, εκτός από την ισοτοπική σύνθεση και την χαρακτηρισμένη ως πρότυπη ατομική μάζα από την IUPAC, που αυξάνουν τις αβεβαιότητες.
* Οι συντομογραφίες χρόνων ημιζωής (t1/2) σημαίνουν : a = χρόνια, d = μέρες, min = λεπτά, s = δευτερόλεπτα, 1 ms = 10-3 s,  1 μs = 10-6 s, 1 ns = 10-9 s. 
* Ο εκθέτης *m* (ή *m2*, κλπ.), αναφέρεται σε πυρηνικό ισομερές του συγκεκριμένου ισοτόπου.

Οσμιο
Γκαμπορόνε

Η **Γκαμπορόνε** (αγγλικά και τσουάνα: *Gaborone*, ολλανδικά: *Χαμπορόνε*) είναι η πρωτεύουσα και μεγαλύτερη πόλη της Μποτσουάνα. Έχει πληθυσμό 231.626 σύμφωνα με καταμέτρηση του 2011 και βρίσκεται στα Νότια της χώρας, 15 χλμ. από τα σύνορα με τη Νότια Αφρική.

## Κλίματολογικά στοιχεία


Πηγή: Weatherbase


## Αδελφοποιημένες πόλεις
Η Γκαμπορόνε είναι αδελφοποιημένη με τις παρακάτω πόλεις:

## Εικόνες

Αρχείο:Gaborone 25.92305E 24.68895S.jpg|Δορυφορική άποψη του Γκαμπορόνε

Αρχείο:Botswana National Stadium August 2010.jpg|Το Εθνικό Στάδιο της Μποτσουάνας
Αρχείο:University of Botswana Faculty of Business.jpg|Το τμήμα επιχειρήσεων του Πανεπιστημίου της Μποτσουάνας
Αρχείο:Gaborone Airport.jpg|Το διεθνές Αεροδρόμιο Σερέτσε Χάμα
Αρχείο:Kgale Hill 2.jpg|Άποψη του λόφου Κγκάλε
Αρχείο:Parlamento de Botswana.jpg|Το κτίριο του κοινοβουλίου της Μποτσουάνας


## Δείτε επίσης
* Κατάλογος πόλεων της Μποτσουάνα
* Εθνική Βιβλιοθήκη της Μποτσουάνα

## Παραπομπές


## Εξωτερικοί σύνδεσμοι

* Επίσημος ιστοχώρος

Κατηγορία:Πρωτεύουσες της Αφρικής
Κατηγορία:Πόλεις της Μποτσουάνα
Αρκτίνος

Ο **Αρκτίνος** ήταν αρχαίος Έλληνας επικός ποιητής. Κατάγονταν από τη Μίλητο και έζησε πιθανώς περί τον 8ο αιώνα π.Χ.

Στα επικά έργα του φέρεται να μιμείται τον Όμηρο. Στον Αρκτίνο αποδίδονται δύο σπουδαία επικά ποιήματα:

# Η *[[Αιθιοπίς]]*, που αποτελείται από 5 βιβλία στην οποία εξιστορούνται διάφορα γεγονότα που συνέβησαν μετά τον θάνατο του Έκτορα μέχρι τον θάνατο του Αχιλλέα, κατά τον Τρωικό πόλεμο
# Η *[[Ιλίου Πέρσις]]*, που αποτελείται από 2 βιβλία όπου και εξιστορείται η, μετά τον θάνατο του Αχιλλέα, καταστροφή της Τροίας.

Πολλοί επίσης είναι εκείνοι που αποδίδουν στον Αρκτίνο το έπος *Τιτανομαχία*, σε μεταγενέστερη όμως εποχή που η παλαιότερη παράδοση, εκτός των παραπάνω δύο, δεν αναφέρει άλλη.

## Παραπομπές


Κατηγορία:Αρχαίοι Έλληνες επικοί ποιητές
Κατηγορία:Αρχαίοι Μιλήσιοι
Λόφος Νυμφών

right|300px|thumb|Το Αστεροσκοπείο

Ο **Λόφος Νυμφών** ή **Λόφος Αστεροσκοπείου** είναι βραχώδης λόφος της Αθήνας, που βρίσκεται απέναντι από τον Ναό του Ηφαίστου. 

## Περιγραφή
Ο Λόφος των Νυμφών έχει πάρει το όνομά του στο ομώνυμο ιερό, που υπήρχε στην κορυφή του λόφου κατά τον 6ο αι. π.Χ.. Ο αρχαιολόγος Κ. Πιττάκης το 1835 βρήκε την επιγραφή ΗΙΕΡΟΝ ΝΥΜΦΩΝ/ΔΕΜΟΥ και έτσι συμπέρανε ότι το ιερό ήταν αφιερωμένο στις Νύμφες, που ήταν προστάτιδες της βλάστησης και της γονιμότητας. Από τα μέσα του 5ου αι. π.Χ. λατρεύονταν μαζί με το Δήμο, το λαό δηλαδή που θεοποιήθηκε.

Σήμερα στην κορυφή του λόφου των Νυμφών βρίσκεται το κτήριο του Εθνικού Αστεροσκοπείου Αθηνών, έργο του Θεόφιλου Χάνσεν, που χτίστηκε μεταξύ των ετών 1842-1846 και χρηματοδοτήθηκε από το Γεώργιο Σίνα. 

Συνδέεται με τους παρακείμενους λόφους του Φιλοπάππου (Λόφος Μουσών) και της Πνύκας. Στην κορυφή του υπάρχει το κτίριο του Εθνικού Αστεροσκοπείου Αθηνών, το οποίο έχει δώσει το όνομά του στον λόφο και στην παρακείμενη συνοικία. Εκτός από τη συνοικία του αστεροσκοπείου, γύρω από τον λόφο βρίσκονται επίσης οι συνοικίες Θησείο και Πετράλωνα, ενώ ο λόφος χωρίζεται από τον αρχαιολογικό χώρο του Θησείου και της αρχαίας αγοράς από την πεζοδρομημένη οδό Αποστόλου Παύλου.

Εικάζεται ότι στα δυτικά του λόφου βρισκόταν στην αρχαιότητα το χάσμα, όπου εκτελούνταν ή ρίχνονταν τα πτώματα εκτελεσμένων καταδίκων.

Στα δυτικά του λόφου των Νυμφών βρίσκεται η «σπηλιά των κακών αδελφάδων». Σύμφωνα με την παράδοση είναι στοιχειωμένη. Οι «κακές αδελφάδες» είναι η Πανώλη, η Χολέρα και η Ευλογιά, που σκόρπιζαν το θάνατο κατά το παρελθόν στην Αθήνα. Είναι αξιομνημόνευτο ότι από το 1523 έως το 1799 η πανώλη ενέσκηψε στην Αθήνα δέκα φορές και πέθαναν χιλιάδες πολίτες.  

## Παραπομπές


Νυμφων
Ψαθονήσι Αλοννήσου

Το **Ψαθονήσι**, επίσης γνωστό ως **Μύγα**, είναι ακατοίκητη βραχονησίδα των Σποράδων στο δίαυλο Ψαθούρας - Γιούρων. Βρίσκεται βορειοανατολικά της Αλοννήσου και απέχει περίπου 1 χιλιόμετρο νότια από τη νησίδα Ψαθούρα. Έχουν βρεθεί ευρήματα κεραμικής Βυζαντινών ή Νεότερων Χρόνων.

## Επιφάνεια
Είναι πολύ μικρό νησί με υψόμετρο μόλις 3 μέτρα. Στο κέντρο του έχει πέντε δέντρα και γύρω τους υπάρχει χώμα. Μετά από αυτό υπάρχουν πολλές ακτές. Το νησί δεν έχει πολύ απότομες άκρες, και σχεδόν γύρω απ' όλο το νησί υπάρχουν παραλίες για μπάνιο.

## Παραπομπές


Κατηγορία:Σποράδες
Κατηγορία:Ελληνικές βραχονησίδες
Κατηγορία:Θαλάσσιο Πάρκο Αλοννήσου Βορείων Σποράδων
74 Γαλάτεια

Η **Γαλάτεια** () είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,66. Ανακαλύφθηκε το 1862 από τον Γερμανό αστρονόμο Βίλχελμ Τέμπελ, που παρατηρούσε από τη Μασσαλία, και πήρε το όνομα της από τη μία από τις δύο Γαλάτειες που απαντώνται στην ελληνική μυθολογία. Γαλάτεια ονομάζεται επίσης και ένας από τους δορυφόρους του Ποσειδώνα.

Μία επιπρόσθηση αστέρα από τη Γαλάτεια έχει παρατηρηθεί, στις 8 Σεπτεμβρίου 1987.

Γαλατεια
Πύρασος

thumb|right|250px|Πύρασος - Δημήτριον
Η **Πύρασος** ήταν σημαντική αρχαία πόλη της Φθιώτιδας, του κράτους του Πρωτεσιλάου. Ο Όμηρος αναφέρει ότι εκεί υπήρχαν πολλά λουλούδια και ήταν το τέμενος της Δήμητρας και ότι ο Πρωτεσίλαος, γιος του Ιφίκλου, πήρε άνδρες από τη Φυλάκη, τον ανθόσπαρτο Πύρασο, την Ίτωνα, την Αντρώνα και τον Πτελεό και με 40 μαύρα καράβια έλαβε μέρος στον Τρωικό Πόλεμο.

Από τις πόλεις που αναφέρει ο Όμηρος μόνο η Πύρασος έχει ταυτιστεί ακριβέστερα με τις ανασκαφικές έρευνες του αειμνήστου Δημητρίου Θεοχάρη.

Κατά τον Στράβωνα, ο οποίος ομιλεί για την τοπογραφία της, το Δημήτριον ήταν ανατολικά του όρους Όθρυς και απείχε 20 σταδίους από τη νεότερή της πόλη Φθιώτιδες Θήβες: 

Και ο Σκύλαξ την αναφέρει ως Δημήτριον.

Στην Πύρασο υπήρχε το σπουδαίο ιερό της Δήμητρος, από το οποίο φαίνεται να είχε αποκτήσει μεγάλη φήμη η πόλη. Ίσως μάλιστα, κάποια εποχή να υπήρξε και σπουδαίο θρησκευτικό κέντρο της περιοχής.  Γι’ αυτό μπορεί να συνηγορήσει ακόμη και η λαμπρή φήμη της παλαιοχριστιανικής πόλης που ήκμασε μετά την Πύρασο.

Ο κατάφυτος σήμερα χαμηλός λόφος "Μαγούλα" ύψους 29 μ., ήταν η ακρόπολη της Πυράσου. Η μοναδική δοκιμαστική ανασκαφική τομή που είχε γίνει πάνω στο λόφο βορειοανατολικά της Νέας Αγχιάλου, έδειξε πως κατοικήθηκε από την αρχαιότερη Νεολιθική περίοδο (6η χιλιετία) από ψαράδες-γεωργούς, που ανέπτυξαν αξιόλογο πολιτισμό. Τα ευρήματα, λείψανα τοιχοποιίας, επαλλήλων οικισμών και κυρίως σκεύη κεραμικά ανήκουν στην Κλασσική, τη Γεωμετρική, τη Χάλκινη, τη Μεσοελλαδική και τη Νεολιθική εποχή.
 
Από την ιστορική Πύρασο μόνο υποθετικές πληροφορίες υπάρχουν. Ένα χέρι από γυναικείο άγαλμα ήρθε στο φως το 1965 και αποδόθηκε στο άγαλμα της Δήμητρας, της θεάς που λατρευόταν από τους κατοίκους της πόλης. Άλλα λείψανα κι αυτά υποθετικά βρίσκονται στη Βασιλική Δ’, που ανασκάφτηκε στο χώρο όπου πρέπει να ήταν κτισμένα τα δημόσια κτήρια της ελληνιστικής Πυράσου, στο κέντρο της Νέας Αγχιάλου.

Ίσως το πιο συγκεκριμένο εύρημα να είναι ένα μικρό κομμάτι από αρχαία επιγραφή που βρέθηκε στα ερείπια της μεγάλης βασιλικής Δ’ και φέρει τη λέξη «Πύρασος», απόδειξη πως στη θέση αυτή βρισκόταν η λαμπρή πόλη του Πρωτεσίλαου και της Δήμητρας. Το λιμάνι της χρησίμευε για το εξαγωγικό και εισαγωγικό εμπόριο της Θεσσαλίας.

Η αρχαία Πύρασος δέσποζε σε όλη την περιοχή από τα αρχαιότερα νεολιθικά χρόνια, διανύοντας μια λαμπρή πορεία ανάπτυξης. Το 217 π.Χ., η Πύρασος καταστράφηκε από τα στρατεύματα του Μακεδόνα βασιλιά Φιλίππου του Ε', μαζί με τις γειτονικές Φθιώτιδες Θήβες, και ο Στράβων τη βρήκε ερειπωμένη. Όσοι από τους κατοίκους των δύο πόλεων σώθηκαν από την καταστροφή του Φιλίππου εγκαταστάθηκαν γύρω από το αρχαίο λιμάνι και έτσι δημιουργήθηκαν οι νέες Φθιώτιδες Θήβες. Τα παλιά της ονόματα ξεχάστηκαν και από τον 2ο αι. μ.Χ., σύμφωνα με επιγραφές παίρνει το όνομα "Θήβαι".

## Παραπομπές

Κατηγορία:Αρχαία Φθιώτιδα

Κατηγορία:Αρχαιολογικοί τόποι στη Φθιώτιδα
73 Κλυτία

μικρογραφία|3D μοντέλο του αστεροειδούς 73 Κλυτία

**73 Κλυτία** 

 


Ανακάλυψη

Ανακαλύφθηκε από Χόρας Παρνέλ Τατλ 

Ανακαλύφθηκε στις 7 Απριλίου 1862 

Χαρακτηριστικά τροχιάς

Αφήλιο 415.302.000 km  (2,776 AU)

Περιήλιο 382.115.000 km  (2,554 AU)

Ημιάξονας τροχιάς 398.708.000 km  (2,665 AU)

Εκκεντρότητα 0,042

Περίοδος περιφοράς 1.589,253 ημέρες  (4,35 χρόνια)

Μέση Ταχύτητα Τροχιάς 18,24&nbsp;km/s 

Κλίση 2,373° ως προς την Εκλειπτική 

Μήκος του ανερχόμενου σημείου 7,213° 

Όρισμα του περιηλίου 54,982° 

Φυσικά Χαρακτηριστικά

 Ακτίνα  22,2 km 

Μάζα 9,2 ×1016 kg

Μέση πυκνότητα - g/cm3

Επιφανειακή Βαρύτητα στον Ισημερινό 0,0124 m/s<sup>2</sup>

Ταχύτητα Διαφυγής 0,0235&nbsp;km/s

Αστρονομική περίοδος περιστροφής - 8 h και 18 λεπτά 

Λευκαύγεια 0,225 

Φασματικός τύπος S 

Φαινόμενο μέγεθος - 

Απόλυτο μέγεθος 9 

Θερμοκρασία


ελάχ.μέσημεγ.
  ~170 K  




Η **Κλυτία** (αγγλικά:**Klytia**) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,0. Ανακαλύφθηκε το 1862 από τον Αμερικανό αστρονόμο Χόρας Παρνέλ Τατλ και πήρε το όνομα της Ωκεανίδας Νύμφης Κλυτίας, η οποία κατά την ελληνική μυθολογία αγάπησε τον θεό Απόλλωνα. Υπήρξε ο δεύτερος και τελευταίος αστεροειδής που ανακαλύφθηκε από τον Τατλ.

Κλυτια
Βίκτωρ Γοντράν

Ο **Βίκτωρ Γοντράν** (αναφέρεται και ως **Βικέντιος Γκοντράν**) ήταν Έλληνας αθλητής στίβου του Πανιωνίου Γ.Σ. κατά τη δεύτερη δεκαετία του 20ού αιώνα στη Σμύρνη. Διακρινόταν κυρίως στα 110 μ. με εμπόδια και δευτερευόντως στους δρόμους ταχύτητας (100 μ., 200 μ.), στο άλμα εις μήκος και στο άλμα εις ύψος άνευ φοράς. Αναδείχθηκε δυο φορές πρωταθλητής Ελλάδος στα 110 μ. εμπ. το 1914 και το 1919. Επίσης, κατέκτησε επτά νίκες στους Πανιώνιους Αγώνες από το 1912 ως το 1915 και μετείχε σε διάφορους σημαντικούς αγώνες της εποχής. Αναφέρεται πως ασχολήθηκε επίσης με την κολύμβηση και την κωπηλασία.

## Καριέρα

Ο Β. Γοντράν γεννήθηκε γύρω στο 1890 αλλά δεν είναι γνωστές πολλές λεπτομέρειες για τη ζωή του και τον τόπο καταγωγής του, παρά μόνον πως ήταν κάτοικος της Σμύρνης. Πρωτοεμφανίστηκε στους στίβους στους Πανιώνιους Αγώνες του 1909, όταν κατέκτησε τη δεύτερη θέση στο άλμα εις ύψος άνευ φοράς. Το 1912 κατακτά δύο πρωτιές στο δρόμο σταδίου (192,275 μ.) και στα 110 μ. εμπ. με χρόνο 18.0. Άλλο ένα πρώτο μετάλλιο παίρνει ως μέλος της ομάδας του Πανιωνίου στη σκυταλοδρομία 1500 μ. (100x200x400x800). Έκτοτε καθιερώνει ως βασικό αγώνισμά του τα υψηλά εμπόδια και κατακτά την πρώτη θέση και στις δύο επόμενες διοργανώσεις των Πανιώνιων Αγώνων, το 1913 με επίδοση 17.4 και το 1914 με 18.0. 

Το 1914 μετέχει στο πανελλήνιο πρωτάθλημα στίβου και κατακτά την πρώτη θέση στα 110 μ. εμπ. με 18.2 και την τρίτη στο άλμα εις μήκος. Στα ίδια αγωνίσματα έρχεται πρώτος στους Πανιώνιους Αγώνες του 1915 με επιδόσεις 18.0 στα 110 μ. εμπ. και 6,18 μ. στο μήκος.

Το 1919 αναδεικνύεται και πάλι πρωταθλητής Ελλάδος στα 110 μ. εμπ., από κοινού με τον Απ. Στανίτσα του Ηρακλή Θεσσαλονίκης, με τον οποίο έπεσε ταυτόχρονα πάνω στο νήμα κάνοντας ατομικό ρεκόρ 17.2. Επίσης, μοιράστηκε τη δεύτερη θέση στο άλμα εις ύψος άνευ φοράς μαζί με άλλους τέσσερις αθλητές, με επίδοση 1,25 μ.

## Τίτλοι - Διακρίσεις

* '''Πανελλήνιο πρωτάθλημα στίβου'''
** Χρυσά μετάλλια (2)
*** 1914: 110 μ. εμπ.: 18.1
*** 1919: 110 μ. εμπ.: 17.2
** Ασημένια μετάλλια (2)
*** 1912: 110 μ. εμπ. 
*** 1919: ύψος άνευ φοράς: 1,25 μ.
** Χάλκινο μετάλλιο (1)
*** 1914: μήκος:
* **[[Πανιώνιοι Αγώνες]]** (7 νίκες)
** 1912 (3): στάδιο (192 μ.), 110 μ. εμπ., σκυταλοδρομία 1500 μ. (100x200x400x800)
** 1913 (1): 110 μ. εμπ.
** 1914 (1): 110 μ. εμπ.
** 1915 (2): 110 μ. εμπ., μήκος
* **Ατομικές επιδόσεις**
** 100 μ.:
** Στάδιο (192 μ.):
** 200 μ.: 
** 110 μ. εμπ.: 17.2 (1919)
** άλμα εις μήκος: 6,18 (1915)
** άλμα εις ύψος άνευ φοράς: 1,25 (1919)

## Πηγές
# Πέτρου Λινάρδου, "Η Σμύρνη του Πανιωνίου", 1998.

## Αναφορές


Αθλητές στίβου Πανιωνίου
Κατηγορία:Έλληνες αθλητές του άλματος εις μήκος
Κατηγορία:Έλληνες αθλητές του άλματος εις ύψος
Κατηγορία:Έλληνες αθλητές δρόμων ταχύτητας
Κατηγορία:Εμποδιστές
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Γιόρμουνγκαντ

Ο **Γιόρμουνγκαντ**(ερ) το ερπετό της γης είναι μυθική μορφή ενός τεραστίου φιδιού στη μυθολογία των βορείων λαών (Σκανδιναβών). Είναι γιος του Λόκι και της γιγάντισσας Ανγκρόμποντα, οι οποίοι έζησαν μαζί τρία χρόνια και απέκτησαν τρία παιδιά, ένα κορίτσι, τη Χελ, τον Γιόρμουνγκαντ και ένα λύκο τον Φένριρ.Ο Θωρ απολάμβανε το ψάρεμα του όταν ξαφνικά στο αγκίστρι του έπιασε τον Γιόρμουνγκαντ

Αφού ο Όντιν έμαθε για τη σχέση αυτή του Λόκι καθώς και για τα προϊόντα της, διέταξε τον Θωρ και τον Τυρ, να φέρουν τα τρία παιδιά στο Άζγκαρντ. Ο Γιόρμουνγκαντ μεταφέρθηκε τυλιγμένος σε ένα δέντρο, και μέχρι να φτάσει στο βασίλειο τον Θεών είχε μεγαλώσει εντυπωσιακά. Ο Όντιν ρώτησε το φίδι τι θα ήθελε και έπειτα από σκέψη τον τοποθέτησε στον ωκεανό που περιβάλει το Μίντγκαρντ, δηλαδή την κατοικία των ανθρώπων.

Πρόκειται για τον αιώνιο αντίπαλο του θεού Θωρ. Στο Ράγκναροκ θα βγει και θα δηλητηριάσει τον ουρανό, τη θάλασσα και τη γη. Ο Θωρ τον σκοτώνει αλλά πεθαίνει και ο ίδιος 9 βήματα πιο πέρα, από το δηλητήριό του.

## Εξωτερικοί σύνδεσμοι
* 

Κατηγορία:Σκανδιναβική μυθολογία
Κατηγορία:Δράκοι
Γεώργιος Ισηγόνης

Ο ** Γεώργιος Ισηγόνης ** ήταν Έλληνας αθλητής στίβου του Πανιωνίου Γ.Σ. κατά τη δεύτερη δεκαετία του 20ού αιώνα στη Σμύρνη. Διακρινόταν στα 110 μ. με εμπόδια. Το 1905 αναδείχθηκε πρωταθλητής Ελλάδος στα 110 μ. εμπ. Επίσης, κατέκτησε τέσσερις συνεχόμενες νίκες στους Πανιώνιους Αγώνες από το 1903 ως το 1906 και μετείχε σε διάφορους σημαντικούς αγώνες της εποχής, μεταξύ άλλων και στους Β΄ Διεθνείς Ολυμπιακούς Αγώνες του 1906.

## Καριέρα

Ο Γεώργιος Ισηγόνης γεννήθηκε στο Κορδελιό (Περαία), προάστιο της Σμύρνης, γύρω στο 1885 και ήταν γόνος φιλάθλου οικογένειας, αφού μέλη της ίδιας οικογένειας υπήρξαν αθλητικοί παράγοντες του Πανιωνίου: ο Κ. Ισηγόνης στο Δ.Σ. του 1906 και ο Μιλτιάδης Ισηγόνης στο Δ.Σ. του 1910. Ξεκίνησε τον αθλητισμό στον Α.Σ. Περαίας-Κορδελιού, με τα χρώματα του οποίου πρωτοεμφανίστηκε στους στίβους στους Πανιώνιους Αγώνες του 1903, όταν κατέκτησε την πρώτη θέση στα 110 μ. με εμπόδια με επίδοση 18.0. Την ίδια χρονιά νίκησε στα Σάμια, στο νησί της Σάμου. Στο αγώνισμα των υψηλών εμποδίων υπήρξε ακατανίκητος στους Πανιώνιους Αγώνες επί μία τετραετία, ως το 1906, αγωνιζόμενος με τα χρώματα του Πανιωνίου από το 1904.

Το 1905 μετέχει για πρώτη φορά στο πανελλήνιο πρωτάθλημα στίβου και κατακτά την πρώτη θέση στα υψηλά εμπόδια με 16.2, μια φαινομενικά εκπληκτική επίδοση, η οποία όμως οφειλόταν στο γεγονός ότι η απόσταση ήταν 100 μ. και τα εμπόδια εννέα αντί για δέκα.

Το 1906 ως νικητής των Πανιωνίων Αγώνων μετέχει στους Β΄ Διεθνείς Ολυμπιακούς Αγώνες (Μεσοολυμπιακούς) στο Παναθηναϊκό Στάδιο, τερματίζοντας δεύτερος στη σειρά του στον προκριματικό. Το 1907 μετέχει για τελευταία φορά στους Πανιώνιους Αγώνες αλλά αποκλείεται από τον τελικό. Έχουν πλέον αρχίσει να εμφανίζονται νεότεροι και ταχύτεροι εμποδιστές.

## Τίτλοι - Διακρίσεις

* '''Πανελλήνιο πρωτάθλημα στίβου'''
** Χρυσά μετάλλια (1)
*** 1905: 100 μ. εμπ.: 16.2 (αντί 110 μ.)
* **[[Πανιώνιοι Αγώνες]]** (4 νίκες)
** 1903 (1): 110 μ. εμπ.
** 1904 (1): 110 μ. εμπ.
** 1905 (1): 110 μ. εμπ.
** 1906 (1): 110 μ. εμπ.
* **Ατομικές επιδόσεις**
** 110 μ. εμπ.: 18.0 (1903)

## Πηγές
# Πέτρου Λινάρδου, "Η Σμύρνη του Πανιωνίου", 1998.

Ισηγονης Γεωργιος
Ισηγονης Γεωργιος
Ισηγονης Γεωργιος
Ισηγονης Γεωργιος
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κωνσταντίνος Ίσκος

Ο **Κωνσταντίνος Ίσκος** ήταν Έλληνας αθλητής στίβου του Πανιωνίου Γ.Σ. στις αρχές του 20ού αιώνα στη Σμύρνη. Διακρινόταν στα 100 μ., στα 110 μ. εμπ. και στο μήκος άνευ φοράς. Το 1909 αναδείχθηκε πρωταθλητής Ελλάδος στα 100 μ. και το 1911 στα 110 μ. εμπ. Το 1910 ισοφάρισε το πανελλήνιο ρεκόρ των 100 μ. με 11.2. Επίσης, νίκησε στους Πανιώνιους Αγώνες του 1909 στο άλμα εις μήκος άνευ φοράς και μετείχε σε διάφορους σημαντικούς αγώνες της εποχής, όπως τους Παναιγύπτιους. 

## Καριέρα

Ο Κωνσταντίνος Ίσκος γεννήθηκε γύρω στο 1890. Δεν γνωρίζουμε πολλά πράγματα για την οικογένειά του και τον τόπο καταγωγής του, αλλά ζούσε στη Σμύρνη. Πρωτοεμφανίζεται στον αθλητισμό το 1908 στους Β΄ Αιολικούς Αγώνες στο Αϊβαλί, όπου κατακτά πρώτες θέσεις στα 100 μ. με 11.4 και μήκος άνευ φοράς με 2,87 μ. Το ίδιο έτος κατακτά το χάλκινο μετάλλιο στο πανελλήνιο πρωτάθλημα στην Αθήνα στο άλμα εις μήκος, ενώ δεν φαίνεται να μετείχε στους Πανιώνιους Αγώνες που είχαν προηγηθεί. Το φθινόπωρο του 1908 μετέχει στους φθινοπωρινούς αγώνες του ΣΕΓΑΣ στη Σμύρνη και νικά στα 100 μ. με 11.8, στα 110 μ. εμπ. με 19.0 και στο μήκος άνευ φοράς με 2,95 μ.

Το 1909 μετέχει ξανά στο πανελλήνιο πρωτάθλημα στίβου και κατακτά την πρώτη θέση στα 100 μ. με 12.0. Το ίδιο έτος νικά στους Πανιώνιους Αγώνες στο μήκος άνευ φοράς με 2,97 μ. και με τις ομάδες του Πανιωνίου στις σκυταλοδρομίες 4x200 μ. και 1500 μ. (100x200x400x800). Επίσης, τερματίζει δεύτερος στο μήκος και στα 110 μ. εμπ. και τρίτος στα 100 μ.

Το 1910, στους Παναιγύπτιους Αγώνες στην Αλεξάνδρεια, έρχεται πρώτος στα 100 μ. ισοφαρίζοντας το πανελλήνιο ρεκόρ με 11.2, πρώτος στο μήκος με 6,47 μ. και τρίτος στα 110 μ. εμπ. Στο πανελλήνιο πρωτάθλημα που ακολουθεί τερματίζει πρώτος στα 110 μ. εμπ. με 18.2, δεύτερος στα 100 μ. κάνοντας ξανά 11.2 και τρίτος στο μήκος με 6,28 μ. 

Το 1911 παίρνει άλλες δυο δεύτερες θέσεις στο πανελλήνιο πρωτάθλημα στα 100 μ. με 12.8 και στα 100 μ. εμπ. με 17.0

## Τίτλοι - Διακρίσεις

* **Πανελλήνιο ρεκόρ**
** 100 μ.: 11.2 (1910, ισοφάριση)
* '''Πανελλήνιο πρωτάθλημα στίβου'''
** Χρυσά μετάλλια (2)
*** 1909: 100 μ.: 12.0
*** 1910: 110 μ. εμπ.: 18.1
** Ασημένια μετάλλια (3)
*** 1910: 100 μ.: 11.2
*** 1911: 100 μ.: 12.8
*** 1911: 110 μ. εμπ.: 17.0
** Χάλκινα μετάλλια (2)
***1908: μήκος: 6,055 μ.
*** 1910: μήκος: 6,28 μ.
* **[[Πανιώνιοι Αγώνες]]** (3 νίκες)
** 1909 (3): μήκος άνευ φοράς, σκυταλοδρομία 4x200 μ., σκυταλοδρομία 1500 μ. (100x200x400x800).
* **Ατομικές επιδόσεις**
** 100 μ.: 11.2 (1910)
** 110 μ. εμπ. 17.0 (1911)
** άλμα εις μήκος: 6,47 μ. (1910)
** μήκος άνευ φοράς: 2,97 μ. (1909)

## Πηγή
# Πέτρου Λινάρδου, "Η Σμύρνη του Πανιωνίου", 1998.

Ισκος
Ισκος
Ισκος
Ισκος
Ισκος
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Βάρβιτος

thumb|right|250px|Έρως με βάρβιτο.
Η **βάρβιτος** ή το **βάρβιτον** ήταν αρχαίο έγχορδο μουσικό όργανο, μια παραλλαγή της λύρας. 
## Περιγραφή
Η βάρβιτος ήταν πιο στενή από τη λύρα και μακρύτερη, επομένως οι χορδές της ήταν μακρύτερες και η έκταση χαμηλότερη. 

Στον Αθήναιο υπάρχουν δύο διαφορετικές εκδοχές για την εφεύρεσή του. Κατά τον Πίνδαρο, ο Τέρπανδρος υπήρξε ο εφευρέτης του μουσικού αυτού οργάνου . Κατά τον Νεάνθη όμως τον ιστορικό από την Κύζικο, το βάρβιτον ήταν εφεύρεση του Ανακρέοντα . Βέβαιο είναι ότι ήταν όργανο που απολάμβανε μεγάλη τιμή στη σχολή της Λέσβου (Τέρπανδρος, Αλκαίος, Σαπφώ, Ανακρέων). 

Ο αριθμός των χορδών του βάρβιτου δεν είναι γνωστός. Ο Θεόκριτος αναφέρει πως ήταν ένα πολύχορδο όργανο ("βάρβιτον ες πολύχορδον"), ενώ ο κωμικός ποιητής Αναξίλας στο Λυροποιό του μιλά για τριχόρδους βαρβίτους ("εγώ δε βαρβίτους τριχόρδους"). Στον Αθήναιο συναντώνται και άλλα ονόματα, όπως βάρμος, βάρωμος και βαρύμιτον, συναντώνται αντί του βάρβιτον, αν και ο βάρωμος αναφέρεται σαν καθαρά διαφορετικό όργανο. Η λέξη βαρύμιτον προέρχεται από το βαρύς (χαμηλός) και μίτος (χορδή). 

Για την έκφραση "παίζω το (τη) βάρβιτο" χρησιμοποιούσαν το ρήμα βαρβιτίζω. Ο εκτελεστής του βαρβίτου λεγόταν βαρβιτιστής και ο τραγουδιστής, που συνόδευε ο ίδιος το τραγούδι του στο βάρβιτο, βαρβιτωδός.

## Παραπομπές

## Πηγές
* 
* 

## Εξωτερικοί σύνδεσμοι

*Musipedia - Βάρβιτος
*Μουσικά όργανα της αρχαίας Ελλάδας, Ελένη Πάλλη
*Μουσείο Χαλκιά - Αρχαία ελληνικά μουσικά όργανα

Κατηγορία:Αρχαία μουσικά όργανα

Κατηγορία:Έγχορδα μουσικά όργανα
Κατηγορία:Αρχαία ελληνική μουσική
Κατηγορία:Μουσικά όργανα
Α΄ κατηγορία πετοσφαίρισης ανδρών Κύπρου 2009-10

Η **Α΄ κατηγορία πετοσφαίρισης ανδρών Κύπρου 2009-10** ήταν η 33η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 16η φορά στην ιστορία της.

## Σύστημα διεξαγωγής
Στο πρωτάθλημα της Α΄ κατηγορίας 2009-10 συμμετείχαν 8 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση των 14 αγωνιστικών (Α΄ φάση) οι ομάδες χωρίστηκαν σε 2 ομίλους, ανάλογα με τη θέση τους, δίνοντας αγώνες  κατάταξης (Β΄ φάση). Στους αγώνες κατάταξης μεταφέρθηκαν τα αποτελέσματα, οι βαθμοί, τα σετ και οι πόντοι της Α΄ φάσης.

Οι ομάδες στις θέσεις 1-4 διαγωνίστηκαν για την κατάκτηση του πρωταθλήματος και τις θέσεις που οδηγούσαν στα πρωταθλήματα Ευρώπης. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Οι ομάδες στις θέσεις 5-8 αναμετρήθηκαν αναμεταξύ τους από δύο φορές, μία εντός και μία εκτός έδρας. Η τελευταία ομάδα διαβαθμίστηκε στη Β΄ κατηγορία 2010-11.

### Σύστημα βαθμολόγησης
Κάθε νίκης βαθμολογείτο με 2 βαθμούς και κάθε ήττα με 1 βαθμό.

## Αλλαγές σε σχέση με την περίοδο [[Α΄ κατηγορία πετοσφαίρισης ανδρών Κύπρου 2008-09|2008-09]]
Στο πρωτάθλημα της περιόδου 2009-10 συμμετείχε η πρωταθλήτρια της Β΄ κατηγορίας 2008-09, Αναγέννηση Δερύνειας. Δεν συμμετείχε ο ΑΠΟΕΛ και η Ολυμπιάς Φρενάρου οι οποίοι τερμάτισαν στην προτελευταία και στην τελευταία θέση του πρωταθλήματος Α΄ κατηγορίας 2008-09 και υποβιβάστηκαν στο πρωτάθλημα Β΄ κατηγορίας 2009-10.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.


Πηγή : Αποτελέσματα 2009-10


## Α' φάση
### Βαθμολογία
Η βαθμολογία στο τέλος της Α΄ φάσης ήταν:


Πηγή : Βαθμολογία 2009-10


### Αποτελέσματα


Πηγή : Αποτελέσματα 2009-10


## Β΄ φάση
### Α΄ όμιλος
;Βαθμολογία
Η τελική βαθμολογία του Α΄ ομίλου ήταν:

1Επειδή η ΑΕΚ Καραβά κατέκτησε το Κύπελλο Κύπρου 2009-10 εξασφαλίζοντας έτσι συμμετοχή στο Β΄ προκριματικό γύρο του Challenge Cup, στον Α΄ προκριματικό γύρο συμμετείχε η τρίτη ομάδα του πρωταθλήματος, Ομόνοια.


Πηγή : Βαθμολογία 2009-10


;Αποτελέσματα


Πηγή : Αποτελέσματα 2009-10


### Β΄ όμιλος
;Βαθμολογία
Η τελική βαθμολογία του Β΄ ομίλου ήταν:


Πηγή : Βαθμολογία 2009-10


;Αποτελέσματα


Πηγή : Αποτελέσματα 2009-10


## Παραπομπές


## Πηγές
*Πρωτάθλημα ΟΠΑΠ Α' Κατηγορίας Ανδρών 2009-10 - Βαθμολογία
*Πρωτάθλημα ΟΠΑΠ Α' Κατηγορίας Ανδρών 2009-10 - Αποτελέσματα
*Αρχείο ειδήσεων ΚΟΠΕ 2009-10
*Ιστορία του κυπριακού βόλλεϋ: Χρυσή Βίβλος Ανδρών

Κατηγορία:Α΄ κατηγορία πετοσφαίρισης ανδρών Κύπρου
Κατηγορία:Πετοσφαίριση το 2009
Κατηγορία:Πετοσφαίριση το 2010
Πρεσβυτεριανισμός

thumb|200px|right|Η φλεγόμενη βάτος: σύμβολο που χρησιμοποιείται από αρκετές Πρεσβυτεριανές εκκλησίες
Ο **Πρεσβυτεριανισμός** είναι ένα Χριστιανικό δόγμα που περιλαμβάνει διάφορες εκκλησίες οι οποίες συνδέονται με την Καλβινιστική θεολογική παράδοση του Προτεσταντισμού, και έχουν Πρεσβυτεριανό τρόπο διοίκησης. Η Πρεσβυτεριανή θεολογία συνήθως τονίζει την κυριαρχία του Θεού, την εξουσία των Γραφών, και την αναγκαιότητα της δια πίστεως χάρης του Ιησού Χριστού. 

Ο Πρεσβυτεριανισμός πρωτοεμφανίστηκε στη Σκωτία το 1707. Παρόλο που οι περισσότεροι Πρεσβυτεριανοί κρατούν την θεολογία του Καλβίνου, σήμερα υπάρχει μια ποικιλία στις θεολογικές απόψεις των σύγχρονων Πρεσβυτεριανών. 

Στον 20ο αιώνα, κάποιοι Πρεσβυτεριανοί έπαιξαν σημαντικό ρόλο στο Οικουμενικό Κίνημα και το Παγκόσμιο Συμβούλιο Εκκλησιών. Πολλές Πρεσβυτεριανές εκκλησίες έχουν βρει τρόπους συνεργασίας με άλλες Μεταρρυθμισμένες εκκλησίες και με Χριστιανούς άλλων παραδόσεων, ειδικότερα μέσα από την Παγκόσμια Κοινωνία Αναμορφωμένων Εκκλησιών. Ορισμένες εκκλησίες συμμετέχουν σε ενώσεις με Κογκρεγκασιοναλιστικές, Λουθηρανικές, Αγγλικανικές και Μεθοδιστικές εκκλησίες.

Στις Πρεσβυτεριανές εκκλησίες συγκαταλέγεται η Ελληνική Ευαγγελική Εκκλησία.

## Παραπομπές


## Εξωτερικοί σύνδεσμοι
* 
* 


Κατηγορία:Χριστιανικά δόγματα
Απευχή

**Απευχή** ονομάζεται το αντίθετο της ευχής. Οι απευχές λεγόμενες και «*αποτροπές*» θεωρούνται λαογραφικά ως συγγενείς με τις ευχές και τις κατάρες που λέγονται κυρίως αποτρεπτικά, κατά των τελευταίων, είτε με διάφορα επιφωνήματα, οι απλούστερες εξ αυτών, είτε και με ολόκληρες προτάσεις, που καταλήγουν τελικά σ΄ ευχή.

Συνηθέστερα οι απευχές λέγονται σε αναφορές κακών ειδήσεων, σε προσπάθεια να θεωρηθούν αυτές ψευδείς, απίστευτες, ή σε αποτροπή κάποιας κακής αναφοράς έτσι ώστε αυτές να μείνουν απραγματοποίητες, (να μη πιάσουν). 
Πολλές φορές όμως  απευχές λέγονται και σε μορφή όρκου ή και ως κατάρες σε περίπτωση που συμβαίνει το αντίθετο, προκειμένου έτσι να τονισθεί η ειλικρίνεια του λόγου.
Συνηθέστερες απευχές  που χρησιμοποιεί ο ελληνικός λαός είναι:
*«*μακριά από (ε)μας*»,  «*στα όρη και στα παραρά*», «*κτύπα ξύλο*», όπως και επί προσωπικού επιπέδου «*αϊ να μου χαθείς*», ή «*αϊ χάσου*» κ.λπ. όπου στη περίπτωση αυτή ανάλογα με τα συμφραζόμενα μπορεί να είναι και κατάρα.
Οι δε εκφράσεις «Κύριε Ελέησον», «*Παναγιά πρόφτασε*!», ή «*Παναγιά μου βόηθα*!» ή «*Χριστός και Παναγιά*»,  «*Θεός φυλάξοι*»,  «*Χριστέ μου τα πάθη σου*», ή «*Χριστός κι Απόστολος*», «*Ήμαρτον*», «*Έλεος*» κ.λπ. αποτελούν ταυτόχρονα θρησκευτική επίκληση θείας αποτρεπτικής δύναμης που δημιουργήθηκε από το θρησκευτικό συναίσθημα. Τέτοιου είδους απευχές απαντώνται από την αρχαιότητα σ΄ όλους τους λαούς  της Γης, όλων  των θρησκευμάτων, εκτός των άθεων.

Ιδιαίτερη κατηγορία απευχών είναι επίσης οι παρακάτω:
*«*Μακριά απ΄  εδώ*», ή «*μακριά από ΄δω*», ή «*έξω από ΄δω*», ή «*όξω από ΄δω*» που λέγονται στο άκουσμα του Σατανά ή κάποιας σοβαρής ασθένειας. Όπως επίσης: 
*«*κλούβια κι άπιαστα να γίνουν*» που λέγεται ιδιαίτερα σε εφιαλτικά όνειρα,

Πολλές φορές συμβαίνει οι απευχές να συνοδεύονται και από διάφορες χαρακτηριστικές κινήσεις ή ενέργειες «μαγικές» προς ενίσχυση της θελημένης αποτροπής, όπως είναι το σταυροκόπημα, το φτύσιμο στο έδαφος, το κτύπημα του χεριού σε ξύλο, το σταύρωμα της κοιλιάς, (επί εγκύων), ή του στόματος με τη συμπληρωματική φράση "*θου Κύριε φυλακή τω στόματί μου..." κ.λπ.

Απευχές χρησιμοποιούσαν και οι αρχαίοι Έλληνες, όπως για  παράδειγμα η σύγχρονη «*στα όρη, στ΄ άγρια βουνά και στ΄ αγριοπέλαγο*» που λέγεται προς αποτροπή της κατάρας «*κακός άνεμος να σε μάσει*» ή «*που να σε ραίνει η θάλασσα*» (λέγεται στη Νάξο και σ΄  άλλα Κυκλαδονήσια, με την ερμηνεία "να θαλασσοπνίγεσαι"), ανάγονται στην εποχή του [[Όμηρος|Ομήρου]] ( [[Ιλιάδα]] Ζ-314-350), όπως και στον Ορφικό ύμνο προς την Άρτεμη.<br>
Παρόμοιες απευχές απαντώνται επίσης και ως επωδές στα νεότερα ελληνικά δημοτικά τραγούδια:
:::::::"*Μα τον Άγιο Σπυρίδωνα
:::::::*μα τον Άγιο Παντελεήμονα
:::::::*ξορκάω το κονάκι
:::::::*να πάει στα όρη στα βουνά
:::::::*στης Παναγιάς το γάλα''" (= στον ουρανό, στο Γαλαξία).

## Πηγές
*"Μεγάλη Ελληνική Εγκυκλοπαίδεια Δρανδάκη" τομ.Ε΄, σελ.100

Κατηγορία:Λαογραφία
Κατηγορία:Εκφράσεις